Врз основа на член 46, 47, 48, 49 и 67 став (1) од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр.78/15,106/15,153/15,190/16, 21/18, 101/2019, 275/2019 и бр.122/21), Одлуката за престанок на користење на движна ствар и враќање во сопсвеност на општина Кочани Бр.09-1040/1 од 14.06.2024 година и Одлуката на Советот на Општина Кочани за продажба на движнa ствар во сопственост на Општина Кочани, Бр.09-1041/1од 14.06.2024 година („Службен гласник на Општина Кочани“ бр.07/2024), а во согласност со Извештај за процена на машини и опрема - КБТС 10(20)/0,4 кВ бр.10-7/4 од 28.02.2024 година изготвен од овластен проценител Концепт ЕУ ДОО Кочани (наш бр.26-490/10 од 01.03.2024 година), Комисијата за недвижни и движни ствари при Општина Кочани, дава

**ОБЈАВА**

**за продажба на движна ствар - компактна бетонска трафостаница во сопственост на Општина Кочани (објава по прв пат)**

1. **ПРЕДМЕТ НА ЈАВНО ЕЛЕКТРОНСКО НАДДАВАЊЕ**

Предмет на електронско јавно наддавање е: **Продажба на движна ствар, сопственост на Општина Кочани со податоци според табеларниот приказ:**

|  |  |  |  |  |  |
| --- | --- | --- | --- | --- | --- |
| Реден  број | **Предмет на продажба, опис** | **Подетален опис на предметот на продажба** | **Почетен износ на** **предметот на продажба – предмет на е-наддавање (почетна цена)** | **Банкарска гаранција за сериозност на понудата** | **Почеток/ час на аукцијата** |
| 1. | Општина Кочани е сопственик на движна ствар - компактна бетонска трафостаница со јачина од 800 KVA, со сериски број 1109458, година на производство 2017 со проценетата вредност која изнесува 2.078.700,000 ден., согласно Извештај за процена на машини и опрема- КБТС 10(20)/0,4 кВ бр.10-7/4 од 28.02.2024 година | | **2.078.700,000 денари** | **41.574,00 денари** | **29.08.2024 година со почеток во 12 часот** |

* **Посета на локација:** Секое заинтересирано лице може да побара да направи увид на предметите на продажба на наведената локација, по претходно закажување на тел.072-275-605, лице за контакт Венцо Бојков.
* Понудувачот може да поднесе понуда/пријава за учество во постапката за предметот на продажба на начин и во согласност со условите од оваа објава**.**

1. **ПРАВО НА УЧЕСТВО:** Право на учество имаат сите заинтересирани домашни и странски физички и правни лица кои можат да се стекнат со сопственост на движни ствари на територија на Република Северна Македонија согласно со закон и кои ги исполнуваат условите дадени во објавата, подетално утврдени во точка III. Услови за учество во електронско јавно наддавање.
2. **УСЛОВИ ЗА УЧЕСТВО ВО ЕЛЕКТРОНСКО ЈАВНО НАДДАВАЊЕ:** За учество во електронското јавно наддавање заинтересираните учесници електронски поднесуваат Пријава (понуда) која треба да ги содржи сите податоци и докази-прилог документи утврдени во Објавата за електронско јавно наддавање. За да може да поднесе пријава за учество заедно со доказите утврдени со објавата, секое заинтересирано физичко или правно лице треба претходно да се регистрира на интернет страницата: <http://www.e-stvari.mk/>. Електронското јавно наддавање се врши преку електронскиот систем за јавно наддавање со кој управува и оперира Министерството за финансии –Управа за имотно правни работи.
3. **ПОТРЕБНИ ДОКУМЕНТИ/ ДОКАЗИ ЗА УЧЕСТВО**

Сите документи, односно доказите кои е потребно да се достават, понудувачот ги прикачува во системот <http://www.e-stvari.mk/>, во скенирана копија на оригиналот во PDF формат и тоа:

1. **Пријава (понуда) за учество на јавното наддавање со наведување бројот на објавата** *–лично потпишана од учесникот (одговорното лице) или од него овластено лице со прилог овластување за потпишување*, (која содржи податоци за подносителот на пријавата: назив на правното лице/ име и презиме на физичкото лице кое е подносител на понудата/пријавата за учество, адреса/седиште/живеалиште, EДБ и ЕМБС за правни лица/ЕМБГ за физички лица, телефон за контакт, моб.телефон, лице за контакт, податоци за одговорно лице –име и презиме (управител), банка во која е депонент и жиро сметка/трансакциска сметка во банката, **задолжително напишана** **e–mail адреса на подносителот на пријавата** преку која ќе му бидат испратени во рок од три дена од доставувањето на понудите, корисничко име и шифра за учество на јавното наддавање,
2. **Банкарска гаранција за сериозност на понудата во висина од 2%** од вкупната проценета вредност на движната ствар предмет на продажба. Подносителот на понудата/ пријавата за учество задолжително доставува банкарска гаранција во висина од 2% од вкупната проценета вредност на стварите на продажба .

**\*Важно**: Банкарската гаранција се доставува задолжително за предметот на продажба.

**\*Времетраење на банкарската гаранција: Банкарската гаранција треба да биде со времетраење од најмалку 60 дена.**

**Во случај на прекин/мирување на постапката, Општина Кочани може да побара од понудувачот во определен рок да ја продолжи важноста на банкарската гаранција. Доколку понудувачот не ја продолжи важноста на банкарската гаранција, неговата пријава ќе биде отфрлена како неприфатлива и несериозна, без разлика во која фаза на постапката се наоѓа понудувачот како учесник во постапката.**

**\*\*\*Понудувачот е должен до крајниот рок за поднесување на понуди/пријави определен во оваа објава, банкарската гаранција за сериозност на понудата да ја достави во писмена форма во оригинал по пошта или лично во архивата на Општина Кочани на адресата: Општина Кочани ул.„Раде Кратовче“ бр.1 Кочани 2300, со ознака: До Комисијата за недвижни и движни ствари, а истата треба претходно да ја прикачи во скенирана форма во пдф формат на електронскиот систем заедно со поднесување на пријавата за учество со останатите потребни документи.**  Банкарската гаранција треба да биде издадена во македонска валута одбанка која работи и врши банкарски активности во Република Северна Македонија. Банкарската гаранција за сериозност на понудата му се враќа на подносителот на пријавата во рок од 15 дена од денот на одржувањето на јавното наддавање, а банкарската гаранција на најповолниот понудувач му се враќа во рок од 15 дена од денот на уплатата на вкупната сума постигната на јавното наддавање.

* Банкарската гаранција за сериозност на понудата ќе се наплати доколку:

- избраниот најповолен понудувач во рок од 15 дена од денот на приемот на писменото известување за избор не ја уплати понудената последна цена на електроското јавно наддавање,

- избраниот најповолен понудувач нема да го склучи договорот за продажба,

- избраниот најповолен понудувач одбие или не достави нова банкарска гаранција со која го продолжува времетраењето на претходната гаранција доставена од понудувачот во постапката.

Во случај на наплата на банкарската гаранција понудувачот во период од една година нема да може да учествува на секое идно јавно наддавање за предметните движни ствари.

* Секоја пријава/понуда која не содржи гаранција за сериозност на понуда или содржи гаранција за сериозност на понудата која не е во согласност со условите од објавата, ќе биде отфрлена и понудувачот нема да учествува на електронското јавно наддавање.
* Недоставувањето на банкарска гаранција во писмена оригинална форма до Општина Кочани ја прави пријавата неприфатлива и истата ќе биде одбиена, односно понудувачот нема да учествува на електронското јавно наддвавање .

1. **Доказ за идентитет**: Подносителот на пријавата кон пријавата задолжително доставува:

– за правно лице се доставува писмен доказ издаден од надлежен орган/институција дека е регистриран како правно лице - *Тековна состојба, документот го издава Централен регистар на РСМ , документот да не е постар од 6 (шест) месеци сметано наназад од крајниот рок за поднесување на понуди/пријави,*

* за физичко лице доставува фотокопија од лична карта на понудувачот.

1. **Изјава со која понудувачот изјавува дека ги прифаќа условите дадени во објавата,**
2. **Изјава за користење на лични податоци.**

**Напомена:** Пријавите кои што нема да бидат комплетирани со овие докази нема да учествуваат во наддавањето за што ќе бидат известени по електронски пат.

Образецот на пријавата (понудата), Образецот на Изјавата со која понудувачот изјавува дека ги прифаќа условите дадени во објавата и Образецот на Изјавата за користење на лични податоци може да се преземат од интернет страницата <http://www.e-stvari.mk/> со објавата на Општина Кочани или од интернет страницата <http://www.e-stvari.mk/>.

1. **РОК НА ТРАЕЊЕ НА ОБЈАВАТА**

Понудувачот може да поднесе понуда/пријава за учество во постапката до истекот на крајниот рок за поднесување на пријави.

Оваа објава почнува од тече од денот на објавување и трае **до 26.08.2024 година до 12 часот.**

Електронското јавно наддавање ќе се оддржи на интернет страницата <http://www.e-stvari.mk/>**.** Електронското јавно наддавање ќе започне на ден **29.08.2024 година со почеток во 12 часот.**

1. **ПОЧЕТНА ЦЕНА**

Почетната цена на движната ствар предмет на продажба е дадена во табеларниот преглед во точката I на оваа Објава.

1. **РОК И НАЧИН ЗА ПОДНЕСУВАЊЕ НА ПРИЈАВИ ЗА УЧЕСТВО**

**Пријавите за учество на електронското јавно наддавање со комплетната докуменатација согласно условите од оваа објава се поднесуваат во електронска форма најдоцна до 26.08.2024 година до 12.00 часот на интернет страницата** [**http://www.e-stvari.mk/**](http://www.e-stvari.mk/)**. Напомена:** Банкарската гаранција покрај тоа што се прикачува скенирана во е-форма заедно со пријавата и другите документи, истата понудувачот треба задолжително да ја поднесе во писмена и оригинална форма до Комисијата за недвижни и движни во Општина Кочани до крајниот рок за поднесување на пријави!

* **Краен рок за поднесување на пријавите е: 26.08.2024 година до 12.00 часот.**

Понудувачите се лично одговорни за уредно и навремено поднесување на пријавите до крајниот рок за поднесување на пријави. Секоја пријава која е поднесена по истекот на крајниот рок за поднесување на пријави ќе се смета како задоцнета и ќе биде одбиена, односно нема да биде предмет на понатамошно разгледување и понудувачот нема да може да учествува во постапката.

1. **НАЧИН И ПОСТАПКА ЗА СПРОВЕДУВАЊЕ НА ЕЛЕКТРОНСКО ЈАВНО НАДДАВАЊЕ**

Постапката за електронско јавно наддавање ја спроведува Комисијата за недвижни и движни ствари при Општина Кочани. Комисијата по приемот на пријавите утврдува дали се доставени во определениот рок и дали се комплетирани согласно со условите во објавата по што ги известува подносителите на пријавите по електронски пат. Нa подносителите на пријавите кои се комплетни, комисијата во рок од 3 (три) дена од денот на доставувањето на понудите им доставува корисничко име и шифра за учеството на јавното наддавање, а на подносителите на пријавите кои не доставиле комплетна документација им доставува известување со образложение дека нема да учествуваат на јавното наддавање. Подносителите кои доставиле комплетни пријави за учество на јавното наддавање на денот на спроведувањето на јавното наддавање се регистрираат на интернет страницата наведена во оваа објава со корисничко име и шифра за учество на јавното наддавање по што имаат право на учество на јавното наддавање.

Јавното наддавање ќе се одржи доколку учесниците ги исполнуваат условите дадени во објавата. Јавното наддавање ќе се одржи, доколку по објавата се пријавил и само еден учесник кој ги исполнува условите дадени во објавата и ја прифати почетната цена. Јавното наддавање започнува со објавување на вкупната почетна цена на предметите за продажба и се спроведува по пат на наддавање од страна на учесниците. Во првите пет минути од јавното наддавање учесниците можат да ја прифатат, односно зголемуваат цената на движните ствари предмет на продажба. Јавното наддавање се смета за завршено во моментот на истекот на времето определено во објавата, при што доколку во истекот на последните две минути од определеното време за траење на јавното наддавање од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда. Јавното наддавање продолжува неограничено се додека во временски интервал од две (2) минути има нова понуда.

Доколку во првите пет минути од јавното наддавање не е прифатена понудата, односно не е дадена повисока понуда од учесникот на јавното наддавање, вредноста на предметот на продажба се намалува за 2 % по што учесниците на јавното наддавање повторно ќе имаат можност да ја прифатат односно зголемуваат цената без притоа да се ограничува минималниот чекор на зголемување. Доколку во истекот на последните две минути од вторите пет минути од јавното наддавање од страна на учесниците е прифатена понудата, односно дадена е повисока понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема дадено нова понуда. Доколку во времетраење од пет минути повторно нема понуда, вредноста на предметот на продажба повторно се намалува за 2 % од првичната проценета вредност.

Намалувањето на вредноста на движната ствар во текот на наддавањето, доколку станува збор за објава по прв пат може да биде најмногу до 30 % од проценетата вредност без разлика колку понудувачи се јавиле на јавното наддавање.Намалувањето на вредноста на движната ствар во текот на наддавањето, доколку станува збор за објава по вторпат може да биде најмногу до 30%, доколку на јавното наддавање се пријавил само еден заинтересиран учесник, а доколку се пријавиле двајца или повеќе учесници, намалувањето на вредноста на движната ствар може да биде до најмногу 50% од проценетата вредност.

**За најповолен понудувач се смета учесникот во јавното наддавање кој понудил последна цена која претставува највисока цена за движната ствар.**

По завршувањето на јавното наддавање Комисијата изготвува записник за спроведеното јавно наддавање кој се доставува до сите учесници на електронското јавно наддавање.

**Најповолниот понудувач е должен во рок од 15 дена од приемот на писменото известување за избор да ги уплати средствата кој ги понудил на електронското јавно наддавање на** **Трезорска сметка 100-0000000630-95, Банка на примачот НБРМ, уплатна сметка 84013606553, приходна шифра 723914 програма 00** , согласно понудената конечна цена за движната ствар, а доколку не ги уплати средствата во овој рок нема да се пристапи кон склучување на договор и банкарската гаранција ќе му биде активирана, а исто така понудувачот во период од една година нема да може да учествува на секое идно наддавање за предметните движни ствари.

По завршувањето на постапката за јавно наддавање, **со најповолниот понудувач, во рок од 15 /петнаесет/ работни дена по извршената уплата на понудената цена, ќе склучи договор за продажба** во писмена форма согласно одредбите од Законот за облигационите односи кој особено ги содржи основните елементи: страни на договорот, предмет на договорот, податоци за недвижната ствар предмет на закуп, обврска на понудувачот за плаќање на нотарските трошоци и обврски на договорните страни и др.

**По склучувањето на договорот понудувачот, а подоцна во својство на купувач по склучениот договор во рок од 30 дена истиот го доставува кај нотар заради вршење на солемнизација.** **Трошоците за солемнизацијата ги плаќа понудувачот-купувач, односно учесникот кој на јавното наддавање понудил највисока цена движната ствар и со кој се склучува договорот за продажба**.

Договорниот орган го задржува правото да направи измена и/или дополнување на оваа објава.

1. **ПРАВНА ЗАШТИТА**

Учесниците на јавното наддавање имаат право на приговор само по однос на постапката на јавното електронско наддавање, во рок од 3 (три) дена од одржувањето на јавното наддавање до Комисијата која одлучува по приговорот со решение во рок од 5 (пет) дена од приемот на приговорот. Против решението на Комисијата може да се изјави жалба до Државната Комисија за одлучување во управна постапка и постапка од работен однос во втор степен.

1. **ДОПОЛНИТЕЛНИ ИНФОРМАЦИИ**

Општина Кочани, ул.Раде Кратовче бр.1 Кочани, 2300, тел.+389(0)33/274-001, веб страна: http://[www.kocani.gov.mk](http://www.kocani.gov.mk)/ , е-маил: [info@kocani.gov.mk](mailto:info@kocani.gov.mk).

Дополнителни информации за постапката и предметот на закуп можат да се добијат на телефон: 033/274-001, локал 106. Лице за контакт: Венцо Бојков 072-275-605.

|  |  |
| --- | --- |
| Бр.28-1277/3  од 09.08.2024 година  Кочани | Општина Кочани  Комисија за недвижни и движни ствари  Претседател Венцо Бојков |

III. Прилог 1- ОБРАЗЕЦ НА ПРИЈАВА (понуда) Оригинал

\_\_\_\_\_\_\_\_\_\_\_\_\_\_\_\_\_\_\_\_

место за арх.заверка од понудувачот (за правното лице)

Врз основа на **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат),** со електронско јавно наддавање кое ќе се оддржи на интернет страницата <http://www.e-stvari.mk/> , ја поднесуваме следнава

**ПРИЈАВА (понуда)**

**III.1. ОПШТ ДЕЛ**

III.1.1.Име на понудувачот: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на правното лице според тековна состојба или име, татково име и презиме на физичкото лице)

III.1.2. Контакт информации

Седиште/адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон: \_\_\_\_\_\_\_\_\_\_\_\_\_\_\_\_моб.тел.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Факс: \_\_\_\_\_\_\_\_\_\_\_\_\_

**Е-пошта за корисничко име и шифра за учество на јавно наддавање**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.3. Одговорно лице (управител):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.4. Даночен број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ЕМБС \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.5. ЕМБГ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.6. Жиро сметка за правно лице /трансакциска с-ка за физичко лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.7. Банка : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III.1.8. Изјава за прифаќање на условите и барањата од **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат)** со електронско јавно наддавање, прилог 2.

III.1.9 Изјава за давање согласност за користење и обработка на лични податоци, прилог 3.



Ја поднесуваме оваа Пријава за предметот на продажба:



|  |  |  |  |
| --- | --- | --- | --- |
| Реден  број | Предмет на продажба, опис | Почетен износ на на предметот на продажба  (почетна цена) | Банкарска гаранција за сериозност на понудата  *(да се наведе износот на Банкарската гаранција)* |
| 1. | Компактна бетонска трафостаница со јачина од 800 KVA, со сериски број 1109458, година на производство 2017 со проценетата вредност која изнесува 2.078.700,000 ден. | **2.078.700,000 денари** |  |

Место и дата \_\_\_\_\_\_\_\_\_\_\_\_\_\_\_\_\_\_\_\_\_\_ Потпис и печат на одговорното лице\_\_\_\_\_\_\_\_\_\_\_\_\_\_\_\_\_

Напомена\*\*\*: Пријавата за учество на јавното наддавање се поднесува електронски и треба да ги содржи сите податоци и докази кои се утврдени во објавата за електронско јавно наддавање освен банкарската гаранција за сериозност на понудата која треба да се достави и во писмена форма.

Прилог 2 - Изјава за прифаќање на условите и барањата од **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат)**со електронско јавно наддавање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

место за арх.заверка од понудувачот (за правното лице)

ИЗЈАВА

за прифаќање на условите и барањата од **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат),** со електронско јавно наддавање

Јас, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Име и Презиме на одговорно лице (управител) на правното лице или Име и Презиме на физичкото лице)

со седиште/адреса\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

под морална, материјална и кривична одговорност со потпишувањето на оваа изјава доброволно изјавувам дека ги прифаќам во целост условите и барањата од **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат)** со електронско јавно наддавање

|  |  |
| --- | --- |
| **Место и датум**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Одговорно лице**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(потпис и печат)** |

Прилог 3- Изјава за давање согласност за користење и обработка на личните податоци на понудувачот и одговорното лице на понудувачот заради учество во постапката на Општина Кочани по **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат)**со електронско јавно наддавање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

место за арх.заверка од понудувачот (за правното лице)

ИЗЈАВА

за давање согласност за користење и обработка на личните податоци

на понудувачот и одговорното лице на понудувачот

Јас, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Име и Презиме на одговорно лице (управител) на правното лице или Име и Презиме на физичкото лице)

со седиште/адреса\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

во својство на одговорно лице на правното лице:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

под морална, материјална и кривична одговорност со потпишувањето на оваа изјава доброволно изјавувам дека давам изречна согласност Општина Кочани (Комисијата за недвижни и движни ствари) да може да ги користи, обработува и чува моите лични податоци (и личните податоци на правното лице ) заради учество во постапката на Општина Кочани по **Објавата објавена од Општина Кочани за продажба на движна ствар - компактна бетонска трафостаница во сопственост на Општина Кочани (објава по прв пат),** со електронско јавно наддавање

|  |  |
| --- | --- |
| **Место и датум**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Одговорно лице**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(потпис и печат)** |